વડોદરા નજીક કાર અને ટ્રક વચ્ચે થયેલા અકસ્માતમાં એક જ પરિવારના ચાર લોકોના ઘટના સ્થળે જ મોત નીપજ્યા છે. મળતી માહિતી મુજબ વડોદરાની ગોલ્ડન ચોકડી પાસે આજે વહેલી સવારે ટ્રક અને કાર વચ્ચે અકસ્માત સર્જાયો હતો. હાઇવે ઉપર ટ્રક ઊભી હતી. તે સમયે હાઇવે ઉપર પસાર થતી એક કાર આ ટ્રકના પાછળના ભાગમાં ધડાકાભેર ઘૂસી ગઈ હતી. અકસ્માતના પગલે કારમાં સવાર મુંબઇના પરિવારના ચાર સભ્યોનું ઘટના સ્થળે મોત નીપજ્યું હતું. તો અન્ય બે લોકો ઇજાગ્રસ્ત થતાં તેમને નજીકની હોસ્પિટલમાં સારવાર માટે ખસેડાયા છે.